Džons Džeisons Peterka
Džons Džeisons Peterka (vācu: John-Jason Peterka, dzimis 2002. gada 14. janvārī) ir Vācijas hokejists, kurš spēlē centra uzbrucēja pozīcijā. Pašlaik (2024) Peterka pārstāv NHL komandu Bufalo "Sabres". 2020. gada NHL draftā Peterku ar kopējo 34. numuru otrajā kārtā izvēlējās Bufalo "Sabres". Iepriekš spēlējis arī Vācijas hokeja līgas komandā Minhenes "Red Bull". Ar Vācijas hokeja izlasi izcīnījis sudraba medaļu 2023. gada Pasaules čempionātā.